laion/Wikipedia-Exotic huggingface dataset:
אביטל שריפט

אביטל שריפט היא סגן סמנכ"ל לקידום טכנולוגיות בתעשייה האווירית לישראל, וקודם לכן מנהלת מפעל טילים בחטיבת מערכות טילים וחלל של החברה. כלת פרס ביטחון ישראל לשנת 2003, על חלקה בפיתוח מערכת טילי "חץ". שריפט סיימה בהצטיינות יתרה תואר ראשון בהנדסת חשמל בטכניון, במסגרת העתודה האקדמית. שירתה בחיל הים. היא בעלת תואר שני בהנדסת חשמל מהטכניון, ותואר דוקטור מהמחלקה למתמטיקה שימושית ומדעי המחשב במכון ויצמן למדע, במעבדה של פרופסור עדי שמיר. החלה את דרכה בשוק האזרחי ב-1991 באלתא מערכות, כמהנדסת המערכת הראשונה של מכ"ם "אורן ירוק", שהוא חלק ממערכת הטיל חץ. על עבודתה זו זכתה ב-2003 בפרס ביטחון ישראל. עבדה כמהנדסת המערכת של מכ"מי "אורן". ב-2005 עמדה בראש מינהלת מערכות הגנה אווירית באלתא. ב-2010 מונתה לסגנית מנהל מפעל משגב של אלתא, העוסק בפיתוח וייצור מערכות לגילוי, התרעה, איכון ועקיבה ליישומי יבשה וים. בנוסף, שריפט הייתה חלק מפיתוח החימוש המשוטט "הארופ". ניהלה פרויקטים מסווגים המשתייכים לחטיבת הטילים והחלל. בינואר 2014 מונתה למנהלת מפעל טילים בחטיבת מערכות טילים וחלל של התעשייה האווירית. בתחילת 2022 מונתה לסמנכ"ל לקידום טכנולוגיות בחברה. עברה לימודי הכשרה בניהול במסגרת הכשרת עתודת נשים לתפקידי דירקטוריות באוניברסיטת תל אביב. שריפט נשואה ואם לשני ילדים. יובל אזולאי, ‏ד"ר אביטל שריפט מפתחת את "המל"ט המתאבד" המהפכני, באתר גלובס, 17 בספטמבר 2014 מגפון מכון ויצמן למדע - People Behind the Science דר’ אביטל שריפט מונתה למנהלת מפעל טילים בחטיבת מערכות טילים וחלל של התעשייה האווירית, New-Tech Magazine,‏ 1 בינואר 2014 עומר חמווי וליאת זנד, בשיתוף התעשייה האווירית, בדרך לפסגה: מהנדסות העתיד מסיירות באונ' תל אביב, באתר ynet, 2 ביוני 2022 פרסומי
גנג'י

האם התכוונתם ל... אכבר גַנְגִ'י – שחקן, סופר, עיתונאי ופעיל אופוזיציה איראני סיווה גֶנְגִ'י – משפחת סמוראים ביפן בתקופת הייאן אחר "סיפור גֶנְגִ'י" או "מעשה גנז'י" - אחד הרומנים המוקדמים ביותר שנכתבו אי פעם והראשון שנכתב ביפן
גטר

האם התכוונתם ל... גטר (התקן) (אנ') – משמש לסילוק גזים ממערכות סגורות אישים תמר גטר – אמנית וציירת ישראלית מטילדה גטר – נזירה פרנציסקנית קתולית פולנית, חסידת אומות העולם גתר
הגסיפוס

הגסיפוס הקדוש (ביוונית: Ἅγιος Ἡγήσιππος; ‏110 - 7 באפריל 180 לערך) היה כרוניקן קדום של הכנסייה הנוצרית. נולד בארץ ישראל בתקופה הרומית, ייתכן שלמשפחה יהודית. כל כתביו המקוריים אבדו, אולם הוא מצוטט על ידי אוסביוס מקיסריה, שציין אותו כמקור המהימן ביותר לאחר שנים עשר השליחים, ואחרים, בהם הירונימוס ואפיפניוס מסלמיס. אוסביוס, בספרו היסטוריה כנסייתית, טוען שהגסיפוס נולד למשפחה יהודית, היה בקיא בכתבי הקודש היהודיים וידע עברית, אולם עקב הידע המצומצם מאוד של אוסביוס לגבי היהדות, אמירה זו אינה יכולה להתקבל כפשוטה.[דרוש מקור] החוקר ויליאם טלפר מראה כי ככל הנראה לא ידע הגסיפוס עברית, משום שהוא מסתמך על תרגום השבעים ולא על התנ"ך בעברית. אוזביוס מספר כי מותו והאלהתו של אנטינואוס, מאהבו של אדריאנוס, שאירעו בשנת 130, התרחשו בימי חייו של הגסיפוס. כן מספר אוזביוס שבתקופת האפיפיור אניקטוס (155–166) נסע הגסיפוס מארץ הקודש, דרך קורינתוס כשמגמת פניו רומא, אליה הגיע בימי אנקיטוס וחי בה עד ימי יורשו, אלאוטריוס (174–189)‏. לפי אוסביוס, חיבר הגסיפוס "ספר זכרונות" (בלטינית: Hypomnemata או Memoranda; ביוונית: Ὑπομνήματα) בחמישה ספרים. לדברי הירונימוס, כתב הגסיפוס חיבור העוקב באופן כרונולוגי אחר האירועים מייסורי ישו (הפסיון) ועד לתקופתו-שלו. חיבוריו לא היו היסטוריה גרידא אלא שימשו כדרשה לביסוס הנרטיב המקובל וכללו גינוי נגד המינות (בעיקר הגנוסיס וסיעת מרקיון). מבין החומרים ההיסטוריים הייחודיים שניתן למצוא בציטוטי הגסיפוס, תיאור מותו של יעקב הצדיק, אחי ישו, אותו מצטט אוסביוס מספר הזכרונות החמישי; רשימת בישופי ירושלים הראשונים ורשימת האפיפיורים הראשונים (המקבילה בחלקה ושונה בחלקה מרשימותיהם של אירנאיוס וסקסטוס יוליוס אפריקנוס); הזכרת צאצאי יהודה, אחי ישו החיים ברומא בימי הקיסר דומיטיאנוס ותיארוך הגעת הכופר ולנטינוס, מתלמידי מרקיון, לרומא בימי האפיפיור אניקטוס. במאה הרביעית תורגם ספרו של יוספוס פלביוס, "מלחמת היהודים" ללטינית, תוך עיבוד וקיצור. עיבוד מקוצר זה, ממנו תורגם לעברית "ספר יוסיפון" במאה ה-10, נקרא "ספר הגסיפוס". זאת בשל שגיאת תעתיק שמו של יוספוס שהובילה לזיהויו השגוי של יוספוס עם הגסיפוס. מחברו העלום של "ספר הגסיפוס" נקרא פסאודו-הגסיפוס. הערך על הגסיפוס, האנציקלופדיה הקתולית הגסיפוס ופסאודו-הגסיפוס באנציקלופדיה היהודית הגסיפוס, באתר אנציקלופדיה בריטניקה (באנגלית) אוסביוס, היסטוריה כנסייתית, ספר 4, פרק 8; עמ' 334 ב-PDF אוסביוס, היסטוריה כנסייתית, ספר 4, פרק 22; עמ' 378–382 ב-PDF W. Telfer, ?Was Hegesippus a Jew בתוך: Harvard Theological Review / Volume 53 / Issue 02 / April 1960, pp 143-153 אוסביוס, היסטוריה כנסייתית, ספר 4, פרק 11; עמ' 343 ב-PDF אוסביוס, היסטוריה כנסייתית, ספר 2, פרק 23; עמוד 195–200 ב-PDF אוסביוס, היסטוריה כנסייתית, ספר 3, פרק 20; עמ' 254–255 ב-PDF תולדות מלחמת היהודים ברומאים, תרגום: ליזה אולמן; מבוא: יונתן פרייס, הוצאת כרמל, ירושלים 2009, עמ' 16 במבוא
Deep Silver

Deep Silver היא חברת פיתוח והפצת משחקי וידאו גרמנית וחברת הבת של חברת Koch Media הגרמנית. מאז הקמתה ב-2002, Deep Silver הפיצה והשתתפה בהפצות של מספר כותרים מפורסמים. בסה"כ, החברה הפיצה למעלה 200 משחקים. זה כולל את סדרת Dead Island, סדרת Metro, הכותר Killer Is Dead, סדרת Saints Row וסדרת Homefront. מדיה וקבצים בנושא Deep Silver בוויקישיתוף אתר האינטרנט הרשמי של החברה (באנגלית) Deep Silver, ברשת החברתית פייסבוק Deep Silver, ברשת החברתית אקס (טוויטר) Deep Silver, ערוץ באתר Twitch.tv פרופיל החברה באתר MobyGames (באנגלית) Koch Media Company page – History Section (באנגלית) (ארכיון) Deep Silver About Company page (באנגלית) (ארכיון)
סתהון

סתהון (לעיתים: סיטון) הוא שם משפחה. האם התכוונתם ל... אברהם סתהון (~1735–1816) – רב מחכמי ארם צובא, מחבר "מלל לאברהם". אבי משפחת סתהון בחלב. מנשה סתהון (נפטר ב–1871/2) – כיהן כרב ראשי בחלב ובצפת. הלל דוד סתהון (נפטר ב–1909) – היה רב, פוסק הלכה ומחבר ספרים, מגדולי רבני ארם צובא. בנו של מנשה סתהון. חיים סתהון (1871–1916) – רב צפתי, מחבר "ארץ חיים", בנו של מנשה סתהון. חביב חיים דוד סתהון (1827–1906) – רב ומקובל ארץ–ישראלי ששימש אב בית דין בטבריה וכראש ישיבה בחיפה. מחבר "כריסא דאליהו" ו"תקפו של נס", בנו של הרב דוד סתהון. שאול סתהון (שאול דוד סתהון דבח; 1851–1930) – היה רב העיר עינתאב, דיין בחלב והרב הראשי לקהילות היהודיות של יוצאי סוריה בבואנוס איירס שבארגנטינה. דוד סיטון (במקור: סתהון; 1909–1989) – עיתונאי וסופר עברי, פעיל ציוני ואיש ציבור. רפי סיטון (במקור: סתהון; יליד 1932) – איש מודיעין וביון ישראלי. אחר בית סיטון – מבנה היסטורי בירושלים.
סיטון

האם התכוונתם ל... סיטון – כינוי בעברית קדומה לסיטונאי, במקור: מילה יוונית שפירושה "חיטה" סיטון (שם משפחה) – אישים ששם משפחתם סיטון (במקור סתהון) סיטון (סדרת טלוויזיה) – סדרת טלוויזיה ישראלית ששודרה בערוץ 1
חנרל אצ'ה

חנרל אצ'ה (בספרדית: General Acha) היא עיר בפרובינציית לה פמפה שבארגנטינה, ובירתה של מחוז אוטרקאן, אחת מ-22 המחוזות בפרובינציה. העיר נמצאת במרחק 106 קילומטרים מבירתה של הפרובינציה סנטה רוסה, ובמרחק 712 קילומטרים מבואנוס איירס, בירתה של ארגנטינה. חנרל אצ'ה ממוקמת בסמוך לכביש הלאומי 152. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חנרל אצ'ה נוסדה ב-12 באוגוסט 1882 על ידי הגנרל מנואל חורחה קמפוס, והיא נושאת את שמו של מריאנו אצ'ה, חייל שנלחם במלחמות האזרחים בארגנטינה נגד חואן מנואל דה רוסאס. חנרל אצ'ה חבה את צמיחתה הכלכלית לשכיחות של גידול בעלי חיים ולחברת דארלוק, חברה שמתמחה בבנייה בגבס ומייצרת היקף של כ-7.5 מיליון בניות גבס בשנה, שחלק מהכנסותיה הולכות אל חנרל אצ'ה, שכן הגבס מיוצר במפעל השוכן בתחומי העיר. מדיה וקבצים בנושא חנרל אצ'ה בוויקישיתוף General Acha, באתר Turismo La Pampa (בספרדית) General Acha, באתר RUTA (בספרדית) DURLOCK-Institucional, באתר DURLOCK (בספרדית) אוכלוסיית חנרל אצ'ה, 2001
יארקוי

יַארַקוּי (בספרדית: Yaracuy) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת בפלקון בצפון, בקרבובו במזרח, בקוחדס בדרום ובלרה במערב. המדינה משתרעת על שטח של 7,100 קילומטרים רבועים. במדינה מתגוררים 600,852 תושבים (נכון ל-2011). בירתה והעיר הגדולה ביותר בה היא סן פליפה. הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור נכלל בשטחי פרובינציית ברקיסימטו, שמרכזה היה במדינת לרה. ב-15 במרץ 1855 נוצרה פרובינציית יארקוי בשטחי המדינה של היום וסן פליפה הוכרזה כבירת הפרובינציה החדשה. ב-1864 ונצואלה הפכה למדינה פדרלית והפרובינציה הפכה למדינת יארקוי. בהמשך המאה ה-19 המדינה אוחדה עם מדינות אחרות, אך בסופו של דבר ב-1899 היא הוכרזה כמדינה נפרדת. כלכלת יארקוי מתבססת בעיקר על חקלאות, הכוללת בין היתר גידול תירס, בננות, קני סוכר, שעועית, קפה, דורה ואבוקדו, ובמידה פחותה יותר היא מסתמכת על גידול מקנה, יערנות, כרייה ותעשייה. מדיה וקבצים בנושא יארקוי בוויקישיתוף אתר האינטרנט הרשמי של יארקוי יארקוי, באתר אנציקלופדיה בריטניקה (באנגלית) מפקד האוכלוסין והדיור הלאומי ה-14 - תוצאות עבור מדינת יארקוי, מכון הסטטיסטיקה הלאומי של ונצואלה (בספרדית).
אמיתי

האם התכוונתם ל... אלי אמיתי – תת-אלוף בצה"ל אליעזר אמיתי – איש הפלמ"ח ומפקד חטיבת ירושלים במלחמת ששת הימים גיל אמיתי – כדורסלן ישראלי גל אמיתי – שחקן ומנחה טלוויזיה ישראלי דובי אמיתי – נשיא התאחדות האיכרים בישראל יונה אמיתי – פרופסור באוניברסיטת בר-אילן יוסי אמיתי – מזרחן וחוקר מדע המדינה יעל אמיתי – פרופסור לנוירולוגיה באוניברסיטת בן-גוריון בנגב יעקב אמיתי – דיפלומט ישראלי, שגריר ישראל במצרים ירון אמיתי – זמר-יוצר, מעבד, מפיק מוזיקלי, במאי דוקומנטרי, צלם ושדרן רדיו יצחק אמיתי (ז'טלני) - קצין בדימוס בדרגת תת-אלוף בחיל האוויר מרדכי אמיתי (וַורְהַפְט) - סופר עברי, סופר ילדים, מתרגם ועורך פנחס אמתי – אנטומולוג ישראלי ראובן עמיתי – היסטוריון רזי אמיתי – במאי, מנהל וחוקר תיאטרון ישראלי אמיתי בן שפטיה – (850-900) מנהיג קהילה יהודית ופייטן באיטליה בימי הביניים אמיתי, אביו של יונה – אביו של יונה הנביא בן אמיתי
בן אמיתי

האם התכוונתם ל... יונה בן אמיתי – נביא, מכונה יונה הנביא ישראל בן אמיתי – קצין תותחנים ראשי בצה"ל ומנכ"ל אוניברסיטת בן-גוריון בנגב לוי בן-אמתי – משורר ועורך עברי אמיתי
שבר (מסדי נתונים)

שבר של מסד נתונים (באנגלית: Shard, תרגום: שבר של כלי חרס) היא מחיצה (Horizontal Partition) של מידע של מסד נתונים או מנוע חיפוש. כל מחיצה נקראת שבר כאשר כל שבר מנוהל ומתוחזק על מופע מסד נתונים נפרד כדי לפזר עומס. המידע לא מתחלק באופן קבוע בין השברים. חלק מהמידע יכול להימצא על כל השברים וחלק עלול להימצא רק על שבר אחד. כל שבר הוא בפועל שרת מסד נתונים המתפקד כמקור מידע עצמאי עבור תת-הקבוצה של הערכים והמידע המוכלים בו. היתרון המשמעותי של מחיצה (מאוזנת) הוא שהיא מורידה את סך השורות בטבלה עמוסה ובכך מאפשרת שיפור ביצועים ניכר. ישנם מקרים בהם אפשר לשמור שורות של טבלאות בשברים שונים (לדוגמה נתונים של כל שנה בשבר אחר, או חלוקה דוגמת "לקוחות בצפון", "לקוחות במרכז" ו"לקוחות בדרום") כאשר האפליקציה בצד המשתמש אמורה לדעת על איזה שבר לבצע שאילתה ובכך לקבל שיפור בביצועים. שברים אף יכולים לשפר ביצועים על ידי פיזור גאוגרפי של שרתים. לדוגמה, יצירת שבר במערכת בינלאומית על שרת באירופה, אשר מכיל מידע בעל רלוונטיות גבוהה יותר עבור אזור זה, יתן ביצועים מוגברים עבור אותה תת-קבוצה של מידע אשר הגישה אליו מהירה יותר עקב החלוקה הלוגית של מיקום השרתים. לעומת זאת אם לצד המתשאל אין מידע מוקדם כלשהו על השברים, הוא יצטרך לבצע שאילתה שתכיל את המידע מכל השברים כדי לקבל תמונה כוללת ודבר זה לא רק שלא ישפר ביצועי זמן גישה וזמן חישוב, אלא קרוב לוודאי שהשאילתה תאופיין בביצועים מופחתים עקב מיזוג מידע ותשאול מספר רב של שרתים.
בגס

האם התכוונתם ל... ג'יימס בגס – המנהל השישי של סוכנות החלל הלאומית לאווירונאוטיקה וחלל של ארצות הברית ניק בגס (אנ') – מוזיקאי בריטי משפחת בגס – משפחה עשירה בישראל קרלוס בגס – איש עסקים ישראלי ארגנטינאי אבי בגס – יושב ראש קבוצת קו מנחה בוגס
אנרהודר

אנרהודר (באוקראינית: Енергодар) היא עיר במחוז זפוריז'יה, אוקראינה. אנרהודר הוקמה ב-12 ביוני 1970 עם תחילת הבנייה של תחנת כוח באזור (בניית תחנת הכוח הושלמה ב-1977). ב-1971 הושלמה בנייתם של בית הספר וגן הילדים, ב-1972 נבנו מרכז מסחרי, סניף דואר וקולנוע, ב-1974 נבנה מרכז רפואי. ב-1985 מספר התושבים הגיע ל-50,000 והיישוב קיבל מעמד של עיר. המעסיקים העיקריים של העיר הן שתי תחנות כוח, כשבאחת מהן, תחנת הכוח הגרעינית זפוריז'יה מועסקים כ-11,500 פועלים. מדיה וקבצים בנושא אנרהודר בוויקישיתוף אתר האינטרנט הרשמי של אנרהודר אתר האינטרנט הרשמי של אנרהודר אנרהודר, ביישום טלגרם אנרהודר, ברשת החברתית VK ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
ויימן

ויימן (באנגלית: Wyman) הוא שם משפחה. האם התכוונתם ל... אנדראס ויימן – כדורגלן אוסטרי ג'יין ויימן – שחקנית קולנוע אמריקאית דייוויד ויימן – היסטוריון אמריקאי לוי ויימן-קלמן – רב רפורמי ירושלמי שהקים את קהילת "כל הנשמה", הקהילה הרפורמית הגדולה ביותר באזור ירושלים
נחמן ריבקין

נחמן ריבקין (נולד ב-1 בינואר 1947) הוא קצין צה"ל בדימוס בדרגת אלוף-משנה, שכיהן כמפקד חטיבה 943, חטיבת שריון במילואים. ריבקין נולד במחנה פליטים באוסטריה להורים ששרדו את מלחמת העולם השנייה וגדל בכפר חב"ד למשפחה חב"דית מוכרת. עם גיוסו לצה"ל התנדב לסיירת מטכ"ל. והיה ללוחם הדתי הראשון ביחידה. לאחר טירונות צנחנים עבר מסלול הכשרה כלוחם בסיירת. בהמשך עבר קורס קצינים ושימש בשורת תפקידי פיקוד בחיל השריון. ריבקין פיקד על חטיבה 943, חטיבת שריון במילואים במלחמת לבנון הראשונה, ושמו נקשר להסתבכות בקרב סולטאן יעקוב. שימש קצין הגנה מרחבית באזור יהודה ושומרון. נשוי למלכה ואב לשישה. אחד מבניו שירת גם הוא כקצין בסיירת מטכ"ל. ריבקין מראשוני היישוב קדומים ומתגורר בו גם היום. ד"ר אורי מילשטיין, סגן מפקד גיס מנוטרל במלחמה, באתר News1 מחלקה ראשונה, 12 באפריל 2013. אלישיב שמשי, איפה אני נמצא לעזאזל? על התמצאות בשדה הקרב, צה"ל - הוצאת מערכות/משרד הביטחון – ההוצאה לאור, 2002, עמ' 31–45 יניב מגל, "סרוגים בקנה - סיפור השתלבות הציונות הדתית בצה"ל", ידיעות ספרים, 2016, עמוד 48 אורי מילשטיין, ‏טוויסט בעלילה: אהוד ברק חושף את האמת מאחורי קרב סולטאן יעקוב, באתר מעריב אונליין, 13 ביוני 2020. יצחק לץ, ‏מצב החסה בשטחים, באתר גלובס, 25 באוקטובר 2000. עמרי אסנהיים, ידידותי למשתבש, באתר nrg‏, 13 בינואר 2006. אביחי בקר, "יש לי קשר עין עם משולש טובלנו, השטח ריק מאויב", באתר הארץ, 4 בפברואר 2002. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
A Question

A Question (מאנגלית: שאלה) הוא מיני אלבום של להקת הת'ראש מטאל האמריקאית סייקרד רייך, שיצא לאור ביולי של שנת 1991. האלבום מכיל גרסת כיסוי לשיר של להקת הפּאנק Fear, ‏Lets Have A War. השיר Who's to Blame הופיע גם באלבום הקודם של הלהקה, The American Way. כל השירים נכתבו והולחנו על ידי פיל רינד, למעט שיר 2. סייקרד רייך פיל רינד - שירה, גיטרה בס ויילי ארנט - גיטרה ג'ייסון רייני - גיטרה גרג הול - תופים הפקה ביל מטויר - הפקה, מיקסינג פול סטולר - עטיפת האלבום מידע על האלבום A Question באתר MusicBrainz האלבום A Question באתר Discogs האלבום באתר Encyclopaedia Metallum ביקורת על האלבום באתר Allmusic
Independent (אלבום)

Independent (בעברית: בלתי תלוי) הוא האלבום השלישי של להקת הת'ראש מטאל האמריקאית סייקרד רייך. האלבום יצא לאור בשנת 1993. כל השירים נכתבו והולחנו על ידי פיל רינד, למעט כאשר כתוב אחרת. סייקרד רייך פיל רינד - שירה, גיטרה בס ויילי ארנט - גיטרה ג'ייסון רייני - גיטרה דייב מקליין - תופים הפקה דייב ג'רדן - הפקה, מיקסינג בריאן קרלסטרום - הנדסה מוזיקלית פול סטולר - עטיפת אלבום מידע על האלבום Independent באתר MusicBrainz מידע על האלבום Independent באתר AllMusic האלבום Independent באתר Discogs האלבום Independent באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
עגור ברולגה

עגור ברולגה (שם מדעי: Grus rubicunda) הוא מין של עגור, שמצוי בדרום-מזרח אוסטרליה, בחלקה הטרופי ובגינאה החדשה. בתי הגידול המועדפים על העגור הם ביצות. רוב גופו אפור, קצוות כנפיו שחורות, ועל ראשו יש פס בצבע אדום-כתמתם. הזכר והנקבה זהים במראם, אך הנקבה מעט קטנה יותר מהזכר. גובהו של עגור בוגר הוא בין 1.3-0.7 מטר ומוטת כנפיו כ-1.7 עד 2.4 מ'. משקלו של הזכר הוא כ-7 ק"ג, ומשקלה של הנקבה הוא כ-6 ק"ג. מראהו של עגור הברולגה דומה מאוד לזה של עגור אדום-ראש, אך הכתם האדום שעל ראשו של האחרון מתמשך גם לצוואר, בשונה מהכתם אצל עגור הברולגה, שמוגבל לראש. בנוסף לכך, תחום תפוצתו באוסטרליה של עגור אדום-הראש קטן הרבה יותר מזה של עגור הברולגה. עגור הברולגה נפוץ מאוד בצפון-מזרח אוסטרליה, במיוחד בצפון-מזרח קווינסלנד, ומשם דרומה לוויקטוריה. בנוסף לכך, עגורי הברולגה מצויים גם בדרום גינאה החדשה, ומזדמנים גם למערב אוסטרליה. עגורי הברולגה הם עופות חברתיים, וניתן למוצאם בדרך כלל בקבוצות זוגיות או בקבוצות משפחתיות קטנות שכוללות 3–4 פרטים, בדרך כלל ההורים עם צאצאיהם, אף על פי שישנן קבוצות עגורים שהפרטים ביניהם אינם קשורים משפחתית. מחוץ לעונת הרבייה, קבוצות אלו מתקבצות פעמים רבות ללהקה גדולה. עגורי הברולגה הם אוכלי-כל, ומחפשים את מזונם באדמות ביצה. הם תוחבים את מקורם לתוך הבוץ בחיפושם אחר פקעות ושורשים. עגורי הברולגה מונוגמיים. מין זה ידוע בזכות ריקודי החיזור המורכבים שלו. ריקוד החיזור מתחיל כשאחד מבני הזוג מרים עשב מהקרקע, זורק אותו לאוויר ותופס אותו במקור. לאחר מכן, העגור קופץ לגובה של כמטר מעל הקרקע כשכנפיו פרושות. המשך הריקוד מורכב ממתיחת הצוואר, התכופפות, קריאה והעלאת והורדת הראש. לעיתים, ריקודים אלה מתבצעים רק על ידי עגור אחד. לעיתים קרובות, הם מתבצעים בזוגות ולפעמים קבוצה שלמה של עגורי ברולגה עושה את ריקוד החיזור, והם מסתדרים במבנה שמזכיר שורה לפני שהם מתחילים. מדיה וקבצים בנושא עגור ברולגה בוויקישיתוף עגור ברולגה, באתר ITIS (באנגלית) עגור ברולגה, באתר NCBI (באנגלית) עגור ברולגה, באתר Animal Diversity Web (באנגלית) עגור ברולגה, באתר האנציקלופדיה של החיים (באנגלית) עגור ברולגה, באתר GBIF (באנגלית) עגור ברולגה באתר הרשימה האדומה של IUCN Johnsgard, John (1983). Cranes of the World: Australian Crane (Grus rubicundus). Indiana University Press. pp. 140–148. Gould, John (1865). Handbook to The birds of Australia, Volume 2. self. עמ' 290–92.
גזיאנטפספור

מועדון הכדורגל גזיאנטפספור הוא מועדון כדורגל טורקי מהעיר גזיאנטפ, ששיחק בליגה הטורקית השלישית. צבעי המועדון הם אדום ושחור וכינויו הוא "הבזים". החל משנת 2017 עורכת הקבוצה הבכירה של המועדון את משחקיה הביתיים באצטדיון גזיאנטפ שמונה 35,574 מקומות ישיבה. לפני כן שימש את הקבוצה אצטדיון גזיאנטפ קאמיל אוקאק, שמונה 16,981 מקומות ישיבה. בעונת 2001/2002 פגשה בסיבוב הראשון של גביע אופ"א את הקבוצה הישראלית הפועל תל אביב. המשחק הראשון בבלומפילד, הסתיים בהפסד 1-0 להפועל משער עצמי בדקה ה-90. משחק הגומלין, שהתקיים באצטדיונה של גזיאנטפספור, הסתיים בתוצאה 1-1 וגזיאנטפספור הודחה מהטורניר. בעונת 2003/2004 הקבוצות נפגשו בשנית, אך הפעם גזיאנטפספור הדיחה את הפועל תל אביב לאחר שניצחה 1-0 בבית, וסיימה בתיקו אפס בחוץ. היא סיימה את דרכה בטורניר זה בשלב בשלישי לאחר שהודחה בידי רומא האיטלקית אף על פי שניצחה בביתה. באביב 2020 המועדון הודיע על פשיטת רגל. אוסטריה רונאלד לינץ בוסניה והרצגובינה אלויר בוליץ' בוסניה והרצגובינה האריס מדוניאנין בלארוס מקסים רומסצ'נקו טורקיה פטיח טקה טורקיה גקהאן זאן מונטנגרו ניקולה דרינצ'יץ' יוון רוסיה יורי לודיגין מדיה וקבצים בנושא גזיאנטפספור בוויקישיתוף גזיאנטפספור, ברשת החברתית פייסבוק גזיאנטפספור, ברשת החברתית אקס (טוויטר) פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא טורקיה. אתם מוזמנים לתרום לוויקיפדיה ולהרחיב אותו.
ג'ון הול (ראש ממשלת ניו זילנד)

סר ג'ון הול (באנגלית: John Hall; ‏ 18 בדצמבר 1824 – 25 ביוני 1907) היה ראש ממשלת ניו זילנד השנים-עשר. ג'ון הול נולד בעיר האל שבאנגליה כבנו של ג'ורג' הול, שהיה קצין בצי המלכותי. בגיל עשר הוא נשלח ללמוד בבית ספר בשווייץ ולאחר מכן המשיך את חינוכו בפריז ובהמבורג. לאחר שובו לאנגליה, ולאחר שעבד תקופת מה כפקיד דואר, החליט הול, בגיל 27, להגר לניו זילנד. החלטה זו גמלה בו לאחר שקרא ספר על גידול כבשים בחוות. ב-31 ביולי 1852 הוא הגיע ללייטלטון שעל החוף המזרחי של האי הדרומי. זמן קצר לאחר מכן הצטרפו אליו אחיו ג'ורג' ותומאס. הוא פיתח את אחת מחוות הצאן הראשונות בקנה מידה גדול בחבל קנטרברי. ב-1853 נבחר הול כחבר במועצת מחוז קנטרברי. מאוחר יותר הוא מונה להיות שופט שלום. בין השנים 1862 – 1863 הוא היה יושב הראש הראשון של מועצת העיר קרייסטצ'רץ' (תפקיד שקדם לתפקיד ראש העיר). בין השנים 1855 – 1893 הוא כיהן לסירוגין בתקופות שונות כחבר הפרלמנט של ניו זילנד. ב-8 באוקטובר 1879 נבחר הול לראש ממשלת ניו זילנד. ממשלתו ביצעה שורה של רפורמות בנוגע לזכות ההצבעה (אז עדיין של גברים בלבד) ובתקופת כהונתה התחולל עימות בין המתיישבים לבין המאורים בפאריהאקה שבמזרח האי הצפוני. הול פרש מתפקידו שלוש שנים לאחר בחירתו מטעמי בריאות. להול היה חלק פעיל בקידום זכויות הנשים. הוא היה מהמובילים בקידומו של חוק מתן זכות ההצבעה לנשים ב-1893, ובכך הייתה ניו זילנד למדינה הראשונה בעולם שהעניקה זכות זו לנשים. בין השנים 1906–1907 הוא היה ראש העיר לשם כבוד של העיר קרייסטצ'רץ' לרגל התערוכה הבינלאומית של ניו זילנד שהתקיימה אז. למרות המרחק הרב, הול ביקר מספר פעמים באנגליה ושמר על קשריו שם, במיוחד עם חברה שעסקה בסחר בעורות. ב-1860, באחת מנסיעותיו לאנגליה, נשא הול לאישה את רוז דריידן, שהייתה בת עיר הולדתו. השניים שבו לניו זילנד ב-1863. הם הביאו לעולם חמישה ילדים. אחת מנכדותיהם, מרי גריג, הייתה חברת הפרלמנט של ניו זילנד בשנות הארבעים של המאה ה-20. ג'ון הול מת בקרייסטצ'רץ' ב-25 ביוני 1907, זמן קצר לאחר סיום התערוכה הבינלאומית. הוא נטמן בבית הקברות סנט ג'ון שבהורורטה. מדיה וקבצים בנושא ג'ון הול בוויקישיתוף ג'ון הול, באתר אנציקלופדיה בריטניקה (באנגלית) Gardner, W. J. "Hall, John". Dictionary of New Zealand Biography. Ministry for Culture and Heritage. Retrieved 16 July 2010. A. H. McLintock, ed. (23 April 2009). "HALL, Hon. Sir John, K.C.M.G.". An Encyclopaedia of New Zealand. Ministry for Culture and Heritage / Te Manatū Taonga. Retrieved 20 April 2012. White, Amber Blanco (1912). "Hall, John (1824-1907)". In Lee, Sidney. Dictionary of National Biography, 1912 supplement. London: Smith, Elder & Co.
תשתית (אלגברה)

באלגברה מופשטת ובפרט בתורת המודולים, התשתית (Socle) של מודול הוא סכום כל תתי המודולים הפשוטים שלו. מודול פשוט למחצה הוא מודול השווה לתשתית שלו, וחוג פשוט למחצה הוא חוג פשוט למחצה כמודול מעל עצמו. יהי M {\displaystyle M} מודול מעל חוג R {\displaystyle R} . התשתית של M {\displaystyle M} , המסומנת s o c ( M ) {\displaystyle soc(M)} , היא סכום כל תתי המודולים הפשוטים של M {\displaystyle M} , כלומר s o c ( M ) = ∑ { N ≤ M : N s i m p l e } {\displaystyle soc(M)=\sum {\{N\leq M:N\quad simple\}}} . בשקילות, ניתן לאמר שהוא שווה לחיתוך כל תתי המודולים הגדולים שלו. לכל הומומורפיזם מודולים מתקיים f ( s o c ( M ) ) ⊆ s o c ( f ( M ) ) {\displaystyle f(soc(M))\subseteq soc(f(M))} . כמו כן, מתקיים s o c ( s o c ( M ) ) = s o c ( M ) {\displaystyle soc(soc(M))=soc(M)} , והוא מונוטוני. לאור תכונות אלו, מפתה להגדיר את ה s o c {\displaystyle soc} בתור אופרטור סגור (אנ'), אך מתקיים s o c ( M ) ⊆ M {\displaystyle soc(M)\subseteq M} ולא להפך. המבנה של התשתית דיי נוח - ניתן להוכיח כי התשתית תמיד שווה לסכום ישר של משפחת תתי מודולים פשוטים של החוג. במקרה של חוגים עם יחידה, התשתית היא אף סכום ישר סופי של תתי מודולים פשוטים. כך למשל, מתקיים s o c ( M n ( F ) ) = M n ( F ) = ⨁ i = 1 n R i {\displaystyle soc(M_{n}(\mathbb {F} ))=M_{n}(\mathbb {F} )={\overset {n}{\underset {i=1}{\bigoplus }}}{R_{i}}} , כאשר R i {\displaystyle R_{i}} הוא תת-המודול הפשוט המכיל מטריצות בעלות ערכים לא (בהכרח) מתאפסים רק בשורה ה- i {\displaystyle i} . תוצאה של המשפט הנ"ל היא שלכל מרחב וקטורי יש בסיס (המכונה בסיס המל). אם המודול ארטיני, התשתית היא תת-מודול גדול. תשתית, באתר MathWorld (באנגלית)
הראדץ קראלובה (עיר)

הראדץ קראלובה (בצ'כית: Hradec Králové; גרמנית: Königgrätz) היא בירת מחוז הראדץ קראלובה שבצ'כיה. פירוש השם "הראדץ קראלובה" הוא "טירת המלכה". בשנת 1620, לאחר קרב ההר הלבן חלק גדול מהתושבים הפרוטסטנטים עזבו את הראדץ קראלובה. בשנת 1639, במשך שמונה חודשים, העיר נכבשה על ידי השוודים. בשנת 1866 נערך בסביבות העיר קרב קניגרץ, שבו ניצח הצבא הפרוסי את הכוחות האוסטריים, ובעקבות כך נוצחה האימפריה האוסטרית במלחמת אוסטריה–פרוסיה. במהלך השנים 1920 ו-1930 העיר גדלה במהירות הודות להחלטת ראשי העיר על פיתוח ותכנון של העיר המודרנית, בו הם הורסים את המבצר ופותחים את העיר להרחבה. בתקופה זו נבנו מבנים רבים של אדריכלות מודרנית. העיר שוכנת במקום המפגש של נהר האלבה ונהר האורליצה, בסמוך להרי קרקונושה, הרי הענקים, ההרים הגבוהים ביותר בצ'כיה. איטליה אלסנדריה, איטליה הולנד ארנהם, הולנד סלובקיה באנסקה ביסטריצה, סלובקיה גרמניה גיסן, גרמניה (מ־1990) פולין ולבז'יך, פולין (מ־6 בנובמבר 1991) פולין ורוצלב, פולין צרפת מץ, צרפת אוקראינה צ'רניהיב, אוקראינה קרואטיה קשטלה, קרואטיה בעיר קיימים מועדוני כדורגל רבים. הידוע ביותר, הוא מועדון הראדץ קראלובה. מועדון הוקי הקרח, Mountfield HK. המועדון משחק באקסטרה ליגה הצ'כית. קבוצת הכדורסל לנשים, Hradecké Lvice, משחקת בליגת כדורסל הנשים הלאומית. מדיה וקבצים בנושא הראדץ קראלובה בוויקישיתוף אתר האינטרנט הרשמי של הראדץ קראלובה הראדץ קראלובה, באתר אנציקלופדיה בריטניקה (באנגלית) הראדץ קרלובה (צ'כיה), דף שער בספרייה הלאומית באתר הרשמי באתר הרשמי
וילטון

וילטון (באנגלית: Wilton) הוא שם משפחה ושמם של מספר מקומות יישוב ברחבי העולם. האם התכוונתם ל... וילטון (וילטשייר) (אנ') – כפר במחוז וילטשייר שבאנגליה גרג וילטון (אנ') – פוליטיקאי אוסטרלי ויליאם וילטון – מאמן כדורגל סקוטי מייקל וילטון (אנ') – גיטריסט אמריקאי פנלופי וילטון – שחקנית תיאטרון, קולנוע וטלוויזיה אנגלייה